b'\n_START_ARTICLE_\nJernej Kozak\n_START_SECTION_\n\xc5\xbdivljenjepis\n_START_PARAGRAPH_\nKozak je diplomiral leta 1969 in doktoriral leta 1978 na Fakulteti za naravoslovje in tehnologijo (FNT) v Ljubljani. Izpopolnjeval se je v Madisonu, Wisconsin v ZDA. V letih od 1975 do 1979 je bil vodja ra\xc4\x8dunskega sredi\xc5\xa1\xc4\x8da FNT. Leta 1979 je postal docent na FNT, leta 1990 direktor In\xc5\xa1tituta za matematiko, fiziko in mehaniko._NEWLINE_Ukvarja se z numeri\xc4\x8dno in ra\xc4\x8dunalni\xc5\xa1ko matematiko. Napisal je dve knjigi: Podatkovne strukture in algoritmi, 1986; Od ra\xc4\x8dunala do urejanja besedil, 1986, ter nad 20 \xc4\x8dlankov v doma\xc4\x8dih in tujih revijah. Sodeloval je pri uvajanju ra\xc4\x8dunalni\xc5\xa1tva v slovensko \xc5\xa1olstvo.'